<http://schema.org/articleBody>
"El grup vigat\u00E0 La Iaia jugava a casa, per\u00F2 aix\u00ED i tot sembla un p\u00E8l agosarat programar la seva actuaci\u00F3 divendres a la pla\u00E7a Major. Fa un any van guanyar el concurs Sona 9 amb la maqueta El meu vaixell . Ja se&amp;#039;ls ha vist en festivals com el PopArb, i M\u00FAsica Global els acaba d&amp;#039;editar el primer \u00E0lbum: Les ratlles del banyador . Les coses van r\u00E0pides per al trio liderat per Ernest Crusats. Faltava veure si l&amp;#039;escenari seria massa gran per a un grup que parteix del pop-folk.La Iaia van sortir a la pla\u00E7a Major una mica aclaparats. Els va costar deixar anar els nervis. &amp;quot;De petits ven\u00EDem aqu\u00ED a veure concerts, i per a nosaltres era un somni poder tocar-hi algun dia. Estem en un somni&amp;quot;, va dir Crusats cap al final de l&amp;#039;actuaci\u00F3, just abans de presentar L&amp;#039;home que passa , que va sonar especialment intensa i amb certa foscor r\u00EDtmica, com bona part d&amp;#039;un concert marcat per una aproximaci\u00F3 a postulats del postpunk. El moment \u00E0lgid de l&amp;#039;actuaci\u00F3 va ser la interpretaci\u00F3 de Jo vull ser la meva iaia , que va ser corejada per les primeres files. La resposta del p\u00FAblic fa pensar que ja han identificat el hit d&amp;#039;un grup que fa un any amb prou feines havien sentit un centenar de persones. M\u00E9s enll\u00E0 de fen\u00F2mens estiuencs, tot indica que a La Iaia els espera un llarg recorregut.Els Surfing Sirles fa m\u00E9s temps que belluguen, i ja havien tocat al Mercat de M\u00FAsica Viva de Vic. Divendres van repetir actuaci\u00F3 a la Jazz Cava, que tancava una jornada que havia comen\u00E7at amb Biscuit i Bullitt.Quan Els Surfing Sirles van pujar al petit escenari, les pedres de les parets de la Cava ja feia estona que suaven. I encara ho van fer m\u00E9s quan el quartet comandat per Mart\u00ED Sales va comen\u00E7ar a pr\u00E9mer l&amp;#039;accelerador. La principal novetat del concert del grup barcelon\u00ED era la presentaci\u00F3 de les can\u00E7ons del seu segon \u00E0lbum, Roman\u00ED, semen i sang , que editar\u00E0 Bankrobber d&amp;#039;aqu\u00ED dues setmanes. La velocitat de l&amp;#039;execuci\u00F3 confirma la continu\u00EFtat de la proposta, un exemple gaireb\u00E9 \u00FAnic de punk-garatge en catal\u00E0, en la qual les lletres de Sales posen el fet diferencial. Sales parla dels marges, de tot el que queda m\u00E9s enll\u00E0 de les fa\u00E7anes f\u00EDsiques i mentals, com Pau Riba barrejat amb Pasolini o uns Modern Lovers hiperaccelerats.Sense samarretaEls Surfing Sirles van amb el pit descobert, i no nom\u00E9s \u00E9s una met\u00E0fora. Al cap de deu minuts de concert ja s&amp;#039;havien tret les samarretes, ells i alguns espectadors que van participar en el concert mantenint Sales enlairat per la sala. La seva proposta musical demostra que en la jove m\u00FAsica catalana no tot \u00E9s pop-folk.La jornada de divendres a Vic tamb\u00E9 va viure, entre d&amp;#039;altres, el concert de Marc Parrot, basat en el cinema mut de Segundo de Chom\u00F3n, i l&amp;#039;actuaci\u00F3 de Lourdes Hern\u00E1ndez, \u00E0lies Russian Red. A la pla\u00E7a Major, la cantautora madrilenya va oferir un xou sofisticat, amb tots els m\u00FAsics de la banda amb vestit negre i corbata i un so pulcre que destacava la seva veu per damunt de la m\u00FAsica, i el nom del color del pintallavis en un vist\u00F3s r\u00E8tol de neons."^^<http://www.w3.org/2001/XMLSchema#string>
<http://www.ara.cat/cultura/musica-catalana-reclama-espai-Mercat_0_556744366.html>